Document ID: 31997D0152

Komisijas Lēmums
(1997. gada 10. februāris)
par informāciju, kas ievadāma elektroniskā datnē, par pārsūtāmo dzīvnieku vai dzīvnieku produktu sūtījumiem no trešām valstīm
(Dokuments attiecas uz EEZ)
(97/152/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 13. jūlija Lēmumu 92/438/EEK par veterināro ievešanas procedūru datorizēšanu (Shift projekts), ar kuru groza Direktīvas 90/675/EEK, 91/496/EEK un 91/628/EEK un Lēmumu 90/424/EEK, kā arī atceļ Lēmumu 88/192/EEK [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 12. pantu,
tā kā jāizveido informācijas sistēma par veterināro ierēdņu robežkontroles punktos pārsūtītajiem dzīvnieku sūtījumiem;
tā kā katrai attiecīgajai iestādei vajadzīga brīva piekļuve elektroniskajai datnei par pārsūtīto dzīvnieku vai produktu sūtījumiem;
tā kā jāparedz, kāda informācija jāievada elektroniskajā datnē, lai varētu precīzi identificēt pārsūtītus sūtījumus un pārsūtīšanas iemeslus;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Kāda informācija ievadāma elektroniskajā datnē par pārsūtāmo dzīvnieku vai dzīvnieku produktu sūtījumiem no trešām valstīm, noteikts pielikumā.
2. pants
Šis lēmums ir adresēts dalībvalstīm.
Briselē, 1997. gada 10. februārī

Labels: 12
3
17
6